Augustus Frederick, hertug av Sussex

Augustus Frederick, hertug av Sussex (født 27. januar 1773, død 21. april 1843) var en britisk prins. Han var den sjette sønnen til Georg III av Storbritannia og hans gemalinne, Charlotte av Mecklenburg-Strelitz. Augustus Frederick var den eneste av Georg IIIs sønner som overlevde barndommen som ikke gjorde karriere i hæren eller marinen. 

 Biografi 
 Tidlig liv 
Prins Augustus Frederick blei født på Buckingham Palace. Han var det niende barnet og den sjette sønn av Georg III og Charlotte av Mecklenburg-Strelitz.

Han blei døpt i Great Council Chamber i St. James's Palace den 25. februar 1773 av Frederick Cornwallis, erkebiskopen av Canterbury. Hans faddere var hertug Ernst II Ludwig av Sachsen-Gotha-Altenburg (jarlen av Hertford var stedfortreder), hertug Georg Augustus av Mecklenburg (onkel på morssida, jarlen av Bristol var stedfortreder) og prinsesse Louise av Danmark (vicomtesse Weymouth var stedfortreder).

Han fikk privatundervisning hjemme før han blei sendt til universitetet i Göttingen i Tyskland, sammen med brødrene Ernst og Adolphus. Prins Augustus, som hadde astma, mottok ikke militær utdannelse som brødrene, da de var i Hannover. Han vurderte i en tid å bli prest i den anglikanske kirken.

 Første ekteskap 
Under turen hans til Italia møtte han Augusta Murray (1768–1830), andre datter av John Murray, 4. jarl av Dunmore. Paret gifta seg i Roma den 4. april 1793 og igjen ved St. George's, Hannover Square i London den 5. desember samme år. Kongen visste ikke om bryllupet. Kongens Hannover-minister, Ernst zu Münster blei sendt til Italia for å føre ham tilbake til London. Etter å ha kommet tilbake til England gifta de seg på nytt ved St. George's på Hannover Square i London den 5. desember samme år, heller ikke dette giftemålet kjente kongen til. 

I august 1793 annullerte retten ekteskapet, da det var i strid med Royal Marrigaes Act 1772; det var ikke godkjent av kongen. Prins Augustus fortsatte å bo sammen med lady Augusta til 1801, da han mottok 12 000 pund fra myndighetene for å la være. Lady Augusta beholdt foreldreretten til parets to barn og fikk 4 000 pund i året fra myndighetene.

 Hertugdømme 
Kongen gjorde ham til hertug av Sussex, jarl av Inverness og baron Arklow i Det forente kongerikes høyadel og ridder av Hosebåndsordenen den 27. november 1801. Ettersom han døde uten legitime etterkommere, blei tittelen inndratt.

 Annet ekteskap 
Hertugen av Sussex gifta seg for annen gang den 2. mai 1831 (igjen uten kongens godkjenning og dermed som et brudd på Royal Marriages Act) med Cecilia Letitia Buggin (1793–1873), eldste datter av Arthur Gore, 2. jarl av Arran og Elizabeth Underwood. Hun var enke etter George Buggin. Lady Cecilie tok etternavnet Underwood. Hun blei aldri gitt tittelen hertuginne av Sussex. Likevel blei hun gjort til hertuginne av Inverness, i sin egen rett, i 1840 av dronning Victoria. Paret fikk ingen felles barn.

Vilhelm IV utnevnte sin bror til Chief Ranger og Keeper av St. James's og Hyde Parks den 29. januar 1831. Hertugen av Sussex blei gjort til president av det kongelige kunstselskapet i 1816, en stilling han beholdt hele sitt liv. Han hadde også militære ærestitler, som generalkaptein og oberst av et artillerikompani fra 1817. Han var president i Royal Society mellom 1830 og 1838.

Hertugen av Sussex var dronning Victorias favorittonkel. Han gikk opp kirkegulvet med henne da hun gifta seg med prins Albert av Sachsen-Coburg-Gotha. Han var kjent for sine liberale meninger, han var for en reformasjon av parlamentet, motstander av slavehandel og motstander av restriksjoner i borgerrettighetene til jøder og dissidenter.

 Død 
Hertugen av Sussex døde på Kensington Palace i 1843. I sitt testamentet presiserte han at han ikke ønska en statsbegravelse. Han blei begravd på gravplassen i Kensal den 5. mai 1843. Hertuginnen av Inverness fortsatte å bo på Kensington Palace til sin død i 1873. Hun blei gravlagt ved Augustus Fredericks side.

Referanser

 Eksterne lenker 



Kategori:Kongelige briter
Kategori:Britiske prinser
Kategori:Presidenter i Royal Society